**5. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2022. november 28-i nyilvános ülésére**

**Tárgy: Badacsonytomaj Város Önkormányzata Képviselő-testületének a gyermekvédelmi ellátásokról szóló önkormányzati rendelete módosításának véleményezése**

**Előterjesztő: Fábián Gusztáv polgármester**

**Előkészítette: Nagy Éva, ügyintéző**

 **………………. Jogszabállyal nem ellentétes**

 **Előterjesztő**

 **Dr. Szabó Tímea címzetes főjegyző**

Tisztelt Képviselő-testület!

Badacsonytomaj Város Önkormányzata a Badacsonytomaji óvodában és bölcsődében a gyermek étkeztetés díját a gyermekvédelmi ellátásokról szóló 17/2021. önkormányzati rendeletben szabályozza.

A Badacsonytomaji Közös Önkormányzati Hivatal megküldte a rendelet módosítását, mely a térítési díjak módosítását tartalmazza az 1. mellékletben.

A rendelet elfogadása Salföld Község Önkormányzatát, mint az óvodai feladatok közös ellátására létrehozott Társulásban tag önkormányzatot érinti, tekintettel arra, hogy a jogalkotásról szóló 2010. évi CXXX. törvény 5. § (5) bekezdése alapján *ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult. Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges*

Tekintettel a fent írtakra a rendelet megalkotásához Salföld Község Önkormányzata Képviselő-testületének hozzájárulása szükséges.

Kérem a Tisztelt Képviselő-testületet, hogy az előterjesztést megvitatni szíveskedjenek!

*Rendelet tervezet:*

**Badacsonytomaj Város Önkormányzata Képviselő-testületének ……/2022. (...) önkormányzati rendelete**

**a gyermekvédelmi ellátásokról szóló 17/2021. (IX. 3.) önkormányzati rendelete módosításáról**

Badacsonytomaj Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva Ábrahámhegy Község Önkormányzata Képviselő-testületének és Salföld Község Önkormányzata Képviselő-testületének hozzájárulásával a következőket rendeli el:

**1. §**

A gyermekvédelmi ellátásokról szóló 17/2021. (IX. 3.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2022. ……….-án lép hatályba, és 2022. ………….-én hatályát veszti.

|  |  |
| --- | --- |
| Krisztin N. László sk.polgármester | dr. Bodnár Attila sk.jegyző |

Kihirdetési záradék:

A rendelet kihirdetésre került 2022. ………...napján.

|  |  |
| --- | --- |
|   | dr. Bodnár Attila sk.jegyző |

*1. melléklet*

1. A gyermekvédelmi ellátásokról szóló 17/2021. (IX. 3.) önkormányzati rendelet 1. mellékletében foglalt táblázat 1–7. sora helyébe a következő rendelkezések lépnek:

„

|  |  |
| --- | --- |
|  | ***(B*** |
|  | ***Bekerülési költség/Intézményi térítési díj)*** |
| **1** | óvodás gyermek étkeztetése | 1.016,- Ft/fő/nap |
| **2** | óvodás gyermek étkeztetése speciális táplálkozási igény szerinti étrend esetén | 1.651,- Ft/fő/nap |
| **3** | általános iskola napközi otthonos egész napos ellátás | 1.080,- Ft/fő/nap |
| **4** | általános iskola napközi otthonos egész napos ellátás speciális táplálkozási igény szerinti étrend esetén | 2.350,- Ft/fő/nap |
| **5** | általános iskolai menza ebéd | 826,- Ft/fő/nap |
| **6** | általános iskolai menza ebéd speciális táplálkozási igény szerinti étrend esetén | 1.334,- Ft/fő/nap |
| **7** | bölcsődés gyermek étkeztetése | 1.651,- Ft/fő/nap |

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

 **/2022. (……..) HATÁROZATA**

***Badacsonytomaj Város Önkormányzata Képviselő-testületének a gyermekvédelmi ellátásokról szóló rendelete módosításának véleményezéséről***

Salföld Község Önkormányzata Képviselő-testülete hozzájárul Badacsonytomaj Város Önkormányzata Képviselő-testületének a gyermekvédelmi ellátásokról szóló rendelete módosításának elfogadásához.

A Képviselő-testület felkéri a polgármestert, hogy a döntésről Badacsonytomaj Város Önkormányzata Polgármesterét értesítse.

Felelős: Fábián Gusztáv polgármester

Határidő: azonnal